د غزنی ولایت مرکز په قلعه نو لیسه کې د افغانی سرې میاشتې ټولنې له لوری ۱۰۰ تنو زده کوونکو ته عامه پوهاوی ورکړل شو!* نن شنبه د روان ۱۴۴۵ هـ ق کال د ربیع الاول میاشتې پر ۲۵ مه نیټه د افغانی سرې میاشتې ټولنې مرکزی سوېل لویدیځ زون اړوند د غزنی ولایت په مرکز کې د قلعه نو عالی لیسې ۱۰۰ تنو زده کوونکو ته د ټولنې په کچه درضاکارانه کارونو په اړه د عامه پوهاوی په اړه غونډه ترسره شوه. په یاده غونډه کې چې د مرکزی دفتر د رضاکارانو مدیریت د همغږۍ مسؤل ښاغلی احمد سایق "حازم" د مرکزی سوېل لویدیځ زون د ځوانانو او سیستم عضویت لوی مدیر محترم نورآغا "صاحبزاده او د غزنی ولایتی څانګې ریاست د رضاکارانو د کلوپ مدیر هم شتون درلود د قرآن عظیم الشان په مبارکو آیاتونو پیل او ورپسې ښاغلی "صاحبزاده" له لوری د سرې میاشتې پر تاریخچه، تعریف، موخو، اصولو، فعالیتونو او لاسته راوړنو خبرې وکړې. ورپسې ځوان رضاکار ادیب احمدالله "ملکزاده" د ټولنې په کچه د رضاکارانه کارونو په اړه په عامه پوهاوی خبرې وکړې. د یادې غونډې په جریان کې د کلوپ مدیر ښاغلی سید فضل الرحمان آغا "حسینی" هم خبرې وکړې او پر وګړو یې غږ وکړ چې د افغانی سرې میاشتې ټولنه په هر ولایت کې ښوونیز مرکزونه لری چې له ډلې یې یو هم په غزنی ولایت کې شتون لری چې په لسګونه زده کوونکی پکې په زده کړو بوخت دی.